PMIndiaData/PMIndiaSum huggingface dataset:
జర్మనీ లోని  మ్యూనిఖ్ లో భారతీయ సముదాయం తో భేటీ అయిన ప్రధానమంత్రి

ప్రధాన మంత్రి శ్రీ నరేంద్ర మోదీ జర్మనీ లో నివసిస్తున్న భారతీయ సముదాయం తో మ్యూనిఖ్ లోని ఆడీ డోమ్ లో సమావేశమై, వారి ని ఉద్దేశించి ప్రసంగించారు. జర్మనీ లో అత్యంత క్రియాశీలంగా ఉంటున్న మరియు ఉత్సాహం నిండిన భారతీయ సముదాయం లోని వేలకొద్దీ సభ్యులు ఈ కార్యక్రమం లో పాల్గొన్నారు. ప్రధాన మంత్రి శ్రీ నరేంద్ర మోదీ భారతదేశం యొక్క వృద్ధి గాథ ను గురించి ప్రముఖం గా పేర్కొన్నారు. అంతేకాకుండా, దేశం యొక్క అభివృద్ధి కార్యాచరణ ప్రణాళిక ను మరింత గా ముందుకు తీసుకు పోవడం కోసం ప్రభుత్వం చేపట్టిన వివిధ కార్యక్రమాల ను గురించి కూడా ఆయన ప్రస్తావించారు. భారతదేశం యొక్క విజయ గాథ ను ప్రోత్సహించడం లోను, అలాగే భారతదేశం యొక్క సాఫల్యాన్ని గురించి బ్రాండ్ అంబాసిడర్ లుగా ప్రచారం చేయడం లోను ప్రవాసీ భారతీయులు అందిస్తున్న అమూల్యమైన తోడ్పాటు ను కూడా ప్రధాన మంత్రి ప్రశంసించారు.
బీద‌ర్- క‌ల‌బుర‌గి న్యూ రైల్వే లైను ను దేశ ప్ర‌జ‌ల‌కు అంకిత‌ం చేసిన ప్ర‌ధాన మంత్రి

బీద‌ర్ రైల్వే స్టేష‌న్ లో ఏర్పాటు చేసిన ఒక ఫ‌ల‌కాన్ని ప్ర‌ధాన మంత్రి శ్రీ న‌రేంద్ర మోదీ ఈ రోజు ఆవిష్క‌రించడం ద్వారా బీద‌ర్- క‌ల‌బుర‌గి న్యూ రైల్వే లైను ను దేశ ప్ర‌జ‌ల‌కు అంకితం చేశారు. అలాగే బీద‌ర్, క‌ల‌బుర‌గి ల మ‌ధ్య న‌డిచే డిఇఎమ్‌యు స‌ర్వీసు కు ఆయన ప‌చ్చ జెండాను చూపి, ఆ స‌ర్వీసును ప్రారంభించారు.
ఫ్రాన్స్అధ్యక్షుని తో టెలిఫోన్ లో మాట్లాడిన ప్రధాన మంత్రి

ఫ్రాన్స్ గణతంత్రం అధ్యక్షుడు మాన్య శ్రీ ఇమేనుయెల్ మేక్రోన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. ఇద్దరు నేత లు అఫ్ గానిస్తాన్ లో ఇటీవలి పరిణామాల తో పాటు ప్రాంతీయ అంశాల ను గురించి కూడా చర్చించారు. ఈ సందర్భం లో, వారు ఉగ్రవాదం, మాదక పదార్థాలు, చట్టవిరుద్ధం గా ఆయుధాల తరలింపు, మానవుల అక్రమ చేరవేత లు వంటి విపరిణామాలు చోటు చేసుకోవచ్చంటూ ఆందోళన ను వ్యక్తం చేశారు. అంతేకాకుండా మానవ హక్కుల కు, మహిళల హక్కుల కు, అల్పసంఖ్యాకుల హక్కుల కు పూచీ పడవలసిన అవసరం ఉంది అని కూడా అభిప్రాయపడ్డారు. ఇండో-పసిఫిక్ రీజియన్ లో పెరుగుతూ ఉన్నటువంటి ద్వైపాక్షిక సహకారాన్ని గురించి, అలాగే ఆ ప్రాంతం లో స్థిరత్వాన్ని, భద్రత ను ప్రోత్సహించడం లో భారతదేశం- ఫ్రాన్స్ భాగస్వామ్యం ప్రముఖ పాత్ర ను పోషిస్తూ ఉండటాన్ని వారు సమీక్షించారు. ఇరు దేశాలు ప్రగాఢం గా పదిలపరచుకొంటూ ఉన్నటువంటి భారతదేశం-ఫ్రాన్స్ వ్యూహాత్మక భాగస్వామ్యం తాలూకు స్ఫూర్తి కి అనుగుణం గా క్రమం తప్పక సన్నిహిత సంప్రదింపుల ను కొనసాగిస్తూ ఉండేందుకు నేత లు అంగీకారాన్ని వ్యక్తం చేశారు.
శ్రీఅమితాబ్ బచ్చన్ కు ఆయన 80వ జన్మదినంనాడు శుభాకాంక్షలు తెలిపిన ప్రధాన మంత్రి

శ్రీ అమితాబ్ బచ్చన్ కు ఆయన 80వ పుట్టినరోజు నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. శ్రీ అమితాబ్ బచ్చన్ భారతదేశం లో అత్యంత ప్రశంసాయోగ్యమైనటువంటి చలనచిత్ర రంగ ప్రముఖుల లో ఒకరు గా ఉన్నారు. ఆయన ప్రేక్షక వర్గాలకు వారి తరాల అంతరాల కు అతీతం గా వినోదాన్ని అందిస్తూ వారి మనసులను ఆకట్టుకొన్నారు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘అమితాబ్ బచ్చన్ గారికి చాలా ఆనందదాయకం అయినటువంటి 80వ జన్మదినం తాలూకు శుభాకాంక్షలు. ఆయన భారతదేశం లో అత్యంత ప్రశంసాయోగ్యమైనటువంటి చలనచిత్ర రంగ ప్రముఖుల లో ఒకరు గా ఉన్నారు. ఆయన ప్రేక్షక వర్గాల కు వారి యొక్క తరాల అంతరాల కు అతీతం గా వినోదాన్ని అందించి మరి వారి ని సమ్మోహితుల ను చేశారు. ఆయన ఆరోగ్యవంతమైన జీవనాన్ని సాగించు గాక; ఆయన కు దీర్ఘాయుష్షు ప్రాప్తించు గాక.’’ అని పేర్కొన్నారు.
‘ఏక్ సెలరేటింగ్ఇండియా: 7 ఇయర్స్ ఆఫ్ మోదీ గవర్నమెంట్’ పేరు తో ఉన్న తన పుస్తకాన్ని ప్రధాన మంత్రికి ప్రదానం చేసిన శ్రీ కె.జె. అల్ఫోన్స్

కేంద్ర మాజీ మంత్రి శ్రీ కె.జె. అల్ఫోన్స్ ‘ఏక్ సెలరేటింగ్ ఇండియా: 7 ఇయర్స్ ఆఫ్ మోదీ గవర్నమెంట్’ పేరు తో తాను రాసిన ఒక గ్రంథాన్ని ప్రధాన మంత్రి శ్రీ నరేంద్ర మోదీ కి ప్రదానం చేశారు. ఈ సందర్భం లో ప్రధాన మంత్రి మాట్లాడుతూ, శ్రీ అల్ఫోన్స్ తన ‘ఏక్ సెలరేటింగ్ ఇండియా’ పుస్తకం లో భారతదేశం సంస్కరణ ల ప్రస్థానం తాలూకు దశల ను ఒక చోట పొందుపరచడం కోసం మెచ్చుకోదగినటువంటి ప్రయత్నాన్ని చేశారు అన్నారు. ‘‘నా సమ్మానిత సహచరుడు శ్రీ @alphonstourism తన గ్రంథం ‘ఏక్ సెలరేటింగ్ ఇండియా’ లో భారతదేశం సంస్కరణ ల ప్రస్థానం తాలూకు దశల ను ఒక చోట పొందుపరచడం కోసం మెచ్చుకోదగినటువంటి ప్రయత్నాన్ని చేశారు. ఆయన వద్ద నుంచి గ్రంథం ప్రతి ని అందుకోవడం నాకు సంతోషాన్ని ఇస్తోంది’’ అని ప్రధాన మంత్రి ఒక ట్వీట్ లో పేర్కొన్నారు.
ఛఠ్సందర్భం లో ప్రజలకు శుభాకాంక్షలు తెలిపిన ప్రధాన మంత్రి

ఛఠ్ పూజ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘సూర్యోపాసన తాలూకు మహా పర్వదినం అయినటువంటి ఛఠ్ ను పురస్కరించుకొని అందరికి చాలా చాలా శుభాకాంక్ష లు. ఛఠీ మాత ప్రతి ఒక్కరి కి ఉత్తమ ఆరోగం తో పాటు సుఖాన్ని మరియు సమృద్ధి ని కూడా ప్రసాదించు గాక.’’ అని ఆకాంక్షించారు.
ప‌ర్య‌ట‌న రంగం లో స‌హ‌కారాన్ని బ‌లోపేతం చేసేందుకు భార‌త‌దేశానికి, కొరియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ప‌ర్య‌ట‌న రంగం లో స‌హ‌కారాన్ని బ‌లోపేతం చేసేందుకు భార‌త‌దేశం మరియు కొరియా ల మ‌ధ్య అవగాహన పూర్వక ఒప్పంద ప‌త్రం (ఎంఒయు) పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. అవగాహన పూర్వక ఒప్పంద ప‌త్రం ప్ర‌ధానోద్దేశాలు ఈ కింది విధంగా ఉన్నాయి: • ప‌ర్య‌ట‌న రంగం లో ద్వైపాక్షిక స‌హ‌కారాన్ని విస్త‌రింపచేయ‌డం • ప‌ర్య‌ట‌న కు సంబంధించిన స‌మాచారాన్ని మ‌రియు సమాచార రాశి ని పెంపొందింపచేయ‌డం • హోట‌ళ్ళు మ‌రియు టూర్ ఆప‌రేట‌ర్ లు స‌హా ప‌ర్య‌ట‌న రంగం తో సంబంధం ఉన్న వ‌ర్గాల న‌డుమ స‌హ‌కారాన్ని ప్రోత్స‌హించ‌డం • మాన‌వ వ‌న‌రుల వికాసం లో స‌హ‌కారానికి గాను ఆదాన ప్ర‌దాన కార్య‌క్ర‌మాల‌ కు రూప క‌ల్ప‌న చేయ‌డం • ప‌ర్య‌ట‌న మ‌రియు ఆతిథ్య రంగాల లో పెట్టుబ‌డిని ప్రోత్స‌హించ‌డం • ఉభ‌య దేశాల లో ప‌ర్య‌ట‌న ను పోత్స‌హించ‌డం కోసం ప్ర‌సార మాధ్య‌మాలు/అభిప్రాయ రూప‌క‌ర్త‌లు/ టూర్ ఆప‌రేట‌ర్ల బృందాల ను అటు నుండి ఇటు, ఇటు నుండి అటు పంపించ‌డం • ప్ర‌చారం, ద‌ర్శ‌నీయ స్థ‌లాల అభివృద్ధి, ఇంకా నిర్వ‌హ‌ణ రంగాల లో అనుభ‌వాన్ని ఇరు ప‌క్షాలు ఒక‌దానికి మ‌రొక‌టి అందించుకోవ‌డం • ఉభ‌య దేశాల లో ప్ర‌యాణ సంబంధ మేళాలు/ప్ర‌ద‌ర్శ‌న ల‌లో పాలుపంచుకోవ‌డాన్ని ప్రోత్స‌హించ‌డం. ఇంకా, • భ‌ద్ర‌మైన‌, గౌర‌వ ప్ర‌ద‌మైన మ‌రియు స్థిర ప్రాతిప‌దిక తో కూడిన‌ ప‌ర్య‌ట‌న‌ల‌ ను ప్రోత్స‌హించ‌డం. పూర్వ‌రంగం: భార‌త‌దేశం మరియు కొరియా ఒక బ‌ల‌మైనటువంటి దౌత్య సంబంధాన్ని, సుదీర్ఘ కాలిక ఆర్థిక సంబంధాన్ని పెంచి పోషించుకొంటున్నాయి. ఈ ఇరు ప‌క్షాలు ప్ర‌స్తుతం ప‌ర్య‌ట‌న రంగం లో ఇప్ప‌టికే సువ్య‌వ‌స్థిత‌మై ఉన్న సంబంధాన్ని మ‌రింత‌గా అభివృద్ధి ప‌ర‌చుకోవాల‌ని, స‌హ‌కారాన్ని ప‌టిష్ట ప‌ర‌చుకోవాల‌ని అభిల‌షిస్తున్నాయి. భార‌త‌దేశానికి పెద్ద సంఖ్య లో యాత్రికుల ను పంపుతూ ఉన్న ఆసియా తూర్పు ప్రాంత దేశాల లో కొరియా ఒక‌ దేశం గా ఉంది. ఇటువంటి దేశం నుండి ప‌ర్యాట‌కుల రాక‌ ను పెంచుకోవ‌డం లో కొరియా తో ఎంఒయు దాని వంతు పాత్ర ను పోషించగ‌లుగుతుంది.
అంటార్కిటిక్ స‌హ‌కారానికి సంబంధించి భారతదేశం, అర్జెంటీనా ల మ‌ధ్య ఎంఒయు వివరాల దృష్టి కి తీసుకురావడమైంది

అంటార్కిటిక్ స‌హ‌కారం పై 2019వ సంవత్సరం ఫిబ్ర‌వ‌రి లో భారతదేశం, అర్జెంటీనా ల మ‌ధ్య కుదిరిన అవ‌గాహ‌నపూర్వక ఒప్పందం (ఎంఒయు) వివరాలను ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివర్గాని కి తెలియజేయడమైంది. ఈ ఎంఒయు భూ విజ్ఞాన సంబంధ అంశాల‌ లో శాస్త్ర విజ్ఞాన స‌హ‌కారాని కి స‌హాయ‌ప‌డుతుంది. అంతే కాకుండా ద‌క్షిణాది మ‌హాస‌ముద్రాలు, అంటార్కిటికా స‌హ‌జ ప‌ర్యావ‌ర‌ణాన్ని ప‌రిర‌క్షించేందుకు, కాపాడేందుకు కూడా ఇది ఉప‌యోగ‌ప‌డుతుంది. ముఖ్యాంశాలు: భూ విజ్ఞానం, జీవ‌శాస్త్రాల‌ కు సంబంధించి అలాగే అంటార్కిటికా, ద‌క్షిణాది స‌ముద్రాల‌ స‌హ‌జ ప‌ర్యావ‌ర‌ణ ప‌రిర‌క్ష‌ణ‌ లో ప‌ర‌స్ప‌రం శాస్త్రీయ దృష్టి తో స‌హ‌కరించుకోవడాని కి ఈ ఒప్పందం ఉప‌క‌రిస్తుంది. అంటార్కిటికాపై అధ్య‌య‌నం లో శాస్త్రీయ‌, బిబ్లియోగ్ర‌ఫిక‌ల్ స‌మాచారాన్ని, దాని ప‌ర్యావ‌ర‌ణం గురించి, దానిపై ఆధార‌ప‌డిన , దానికి అనుబంధంగా గ‌ల ప‌ర్యావ‌ర‌ణ స్థితిగ‌తులను గురించి ప‌ర‌స్ప‌రం స‌మాచారాన్ని ఒక పక్షానికి మరొక పక్షం ఇచ్చి పుచ్చుకోవ‌డానికి ఇది ఉపయోగపడుతుంది. శాస్త్ర‌వేత్త‌ల‌ ను ఇరు దేశాల‌ కు పంపుకోవ‌డానికి గ‌ల అవ‌కాశాల‌ను ప‌రిశీలిస్తుంది. అవ‌స‌ర‌మైతే ఒక దేశ జాతీయ అంటార్కిటికా కార్య‌క్ర‌మాని కి చెందిన సాంకేతిక నిపుణుల‌ను, శాస్త్ర‌వేత్త‌ల ను మ‌రో దేశానికి చెందిన జాతీయ అంటార్కిటికా కార్య‌క్ర‌మానికి పంప‌డం; పోలార్ ఫోర‌మ్ స‌మావేశాల సంద‌ర్భం గా ఉభ‌య‌ దేశాలూ సంయుక్తం గా వీలైన సంద‌ర్భాల‌ లో స‌ద‌స్సుల ను, వ‌ర్క్‌షాపుల ను, ద్వైపాక్షిక స‌మావేశాల‌ ను నిర్వ‌హించ‌డం; శాస్త్ర విజ్ఞాన సంబంధ ప్ర‌చుర‌ణ‌ల ను సంయుక్తం గా తీసుకురావ‌డం; శాస్త్ర‌జ్ఞుల‌ కు శిక్ష‌ణ‌ను ఇవ్వ‌డం.
ప్ర‌ధాన మంత్రి వ‌య వంద‌న యోజ‌న‌ (పిఎమ్‌వివివై) లో భాగంగా సీనియ‌ర్ సిటిజ‌న్ ల‌కు పెట్టుబ‌డి ప‌రిమితిని రెట్టింపు చేసేందుకు- అంటే 7.5 ల‌క్ష‌ల రూపాయ‌ల నుండి 15 ల‌క్ష‌ల రూపాయ‌ల‌కు పెంచేందుకు- ఆమోదం తెలిపిన మంత్రివ‌ర్గం

అందరికీ ఆర్థిక సేవలను అందుబాటులోకి తీసుకురావడం కోసం మ‌రియు అందరికీ సామాజిక భ‌ద్ర‌తను క‌ల్ప‌ించడం కోసం ప్రభుత్వం చెప్పుకొన్న వచనబద్ధతలో భాగంగా ప్ర‌ధాన మంత్రి వ‌య వంద‌న యోజ‌న‌ (పిఎమ్‌వివివై) తాలూకు పెట్టుబ‌డి ప‌రిమితిని 7.5 ల‌క్ష‌ల రూపాయ‌ల నుండి 15 ల‌క్ష‌ల రూపాయ‌ల‌కు పెంచ‌డంతో పాటు ఈ పథకంలో స‌బ్‌స్క్రిప్ష‌న్ కు ఉద్దేశించినటువంటి కాల ప‌రిమితి ని 2018 మే 4వ తేదీ నుండి 2020 మార్చి నెల 31వ తేదీ వ‌ర‌కు పొడిగించేందుకు కూడా ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఇంకా, సీనియ‌ర్ సిటిజ‌న్ ల‌కు ఉద్దేశించిన సామాజిక భ‌ద్ర‌త కార్య‌క్ర‌మాల‌కు ఒక ఉత్తేజాన్ని ఇవ్వ‌డంలో భాగంగా పెట్టుబ‌డి ప‌రిమితిని ఒక కుటుంబానికి ఇప్పుడు ఉన్న 7.5 ల‌క్ష‌ల రూపాయ‌ల నుండి ప్రతి ఒక్క సీనియ‌ర్ సిటిజ‌న్ కు 15 ల‌క్ష‌ల రూపాయ‌లకు పెంచ‌డ‌మైంది. త‌ద్వారా, సీనియ‌ర్ సిటిజ‌న్ ల‌కు మ‌రింత పెద్దదైన సామాజిక భ‌ద్ర‌త క‌వ‌చాన్ని స‌మ‌కూర్చేందుకు వీల‌వుతుంది. ఈ చ‌ర్య ద్వారా సీనియ‌ర్ సిటిజ‌న్ లకు ఒక్కొక్క నెల‌కు 10000 రూపాయ‌ల వ‌ర‌కు పెన్ష‌న్ అందేందుకు ఆస్కారం ఉంటుంది. పిఎమ్‌వివివై లో భాగంగా 2018 మార్చి మాసం నాటికి మొత్తం 2.23 ల‌క్ష‌ల మంది సీనియ‌ర్ సిటిజ‌న్ లు ప్ర‌యోజ‌నం పొందుతూ ఉన్నారు. మునుప‌టి వ‌రిష్ట పెన్ష‌న్ బీమా యోజ‌న- 2014 లో, మొత్తం 3.11 ల‌క్ష‌ల మంది సీనియ‌ర్ సిటిజ‌న్ ల‌కు ప్రయోజనం చేకూరుతోంది. పూర్వ‌రంగం: భార‌తీయ జీవిత బీమా సంస్థ (ఎల్ఐసి) ద్వారా పిఎమ్‌వివివై ని అమ‌లు చేయ‌డం జ‌రుగుతోంది. వృద్ధాప్యంలో సామాజిక భ‌ద్ర‌త‌ను అందించ‌డం కోసం మ‌రియు అనిశ్చిత మార్కెట్ స్థితిగ‌తుల కార‌ణంగా వారి యొక్క వ‌డ్డీ రూప ఆదాయం భ‌విష్య‌త్తు లో త‌గ్గే ప‌క్షంలో 60 సంవ‌త్స‌రాలు మ‌రియు అంత‌ క‌న్నా ఎక్కువ వ‌య‌స్సు క‌లిగిన వృద్ధుల‌ను ర‌క్షించ‌డం ఈ ప‌థ‌కం ఉద్దేశం. ఈ ప‌థ‌కంలో భాగంగా 10 సంవ‌త్స‌రాల పాటు ఒక్కొక్క సంవ‌త్స‌రానికి 8 శాతం ప్ర‌తిఫ‌లానికి హామీని ఇస్తున్నటువంటి పెన్ష‌న్ ద‌క్కుతుంది. ఈ ప‌థ‌కంలో పెన్ష‌న్ ను నెల‌వారీ పద్ధతిన/ మూడు నెల‌ల‌కు ఒక‌సారి పద్ధతిన/ ఆరు నెలలకు ఒకసారి పద్ధతిన మరియు సంవత్సరానికి ఒక సారి పద్ధతిన.. వీటిలో దేనినైనా ఎంచుకొనే ఐచ్చికం ఉంది. భేదాత్మ‌క ప్ర‌తిఫ‌లాన్ని, అంటే, ఎల్ఐసి అందించే ప్ర‌తిఫ‌లానికి మ‌రియు ఒక్కొక్క సంవ‌త్స‌రానికి 8 శాతం హామీ తో కూడిన ప్ర‌తిఫ‌లానికి మ‌ధ్య ఉండే వ్య‌త్యాసానికి.. భార‌త ప్ర‌భుత్వం సాంవ‌త్స‌రిక ప్రాతిప‌దిక‌న స‌బ్సిడీగా తాను భరిస్తుంది.
ప్ర‌ధాన మంత్రి శ్రీ న‌రేంద్ర మోదీ తో మ‌య‌న్మార్ డిఫెన్స్ స‌ర్వీసెస్‌ క‌మాండ‌ర్‌-ఇన్‌-చీఫ్ సీనియ‌ర్ జ‌న‌ర‌ల్ శ్రీ మిన్ ఆంగ్ లాయింగ్‌ భేటీ

ప్ర‌ధాన మంత్రి శ్రీ న‌రేంద్ర మోదీ తో మ‌య‌న్మార్ డిఫెన్స్ స‌ర్వీసెస్‌ క‌మాండ‌ర్‌-ఇన్‌-చీఫ్ సీనియ‌ర్ జ‌న‌ర‌ల్ శ్రీ మిన్ ఆంగ్ లాయింగ్‌ ఈ రోజు న సమావేశమయ్యారు. ఇటీవల జరిగిన పార్లమెంటరీ ఎన్నికలలో విజేత గా నిలచిన ప్రధాన మంత్రి కి సీనియ‌ర్ జ‌న‌ర‌ల్ అభినందనలు తెలిపారు. గడచిన కొన్ని సంవత్సరాల లో భారతదేశం లో అభివృద్ధి శీఘ్ర గతి న చోటు చేసుకొందని, అదే విధం గా రెండు ఇరుగు పొరుగు దేశాల మధ్య రక్షణపరమైన సహకారం తో పాటు భద్రతపరమైన సహకారం సహా అన్ని రంగాల లో విశిష్టమైన సంబంధాలు సైతం నెలకొన్నాయని ఆయన తెలిపారు. ప్రధాన మంత్రి తాను మయన్మార్ ను సందర్శించిన సందర్భాల లో తనకు లభించిన ఆప్యాయత ను మరియు ఆతిథ్యాన్ని గుర్తు కు తెచ్చుకొన్నారు. విద్రోహ కార్యకలాపాల నిరోధం, కెపాసిటీ బిల్డింగ్, సైన్యానికి- సైన్యానికి మధ్య సంబంధాలు మరియు సముద్ర సంబంధి సహకారం లతో పాటు ఆర్ధిక రంగం లో సహకారం, ఇంకా అభివృద్ధి పరం గా సహకారం వంటి రంగాల లో ద్వైపాక్షిక సహకారం శ్రేష్ఠమైన రీతి న కొనసాగుతున్నదని కూడా ఆయన అన్నారు.
18వ ఇండియా-ఆసియాన్ సమిట్ లో ప్రధాన మంత్రి శ్రీ నరేంద్ర మోదీ ఇచ్చినప్రసంగం

యార్ మేజిస్టి, ఎక్స్ లన్సిజ్, నమస్కారాలు. ఈ సంవత్సరం కూడా మనం మన సాంప్రదాయక ఫేమిలి ఫొటో ను తీసుకోలేకపోయాం, కానీ వర్చువల్ పద్ధతి లోనే అయినప్పటికీ, మనం ఆసియాన్-ఇండియా సమిట్ తాలూకు పరంపర ను కొనసాగించగలిగాం. నేను 2021వ సంవత్సరం లో ఆసియాన్ కు సఫల అధ్యక్ష పదవి ని వహించినందుకు గాను బ్రూనేయి సుల్తాన్ గారి ని అభినందిస్తున్నాను. యార్ మేజిస్టి, ఎక్స్ లన్సిజ్, కోవిడ్-19 మహమ్మరి కారణం గా మనం అందరమూ అనేక సవాళ్ళ ను ఎదుర్కోవలసివచ్చింది. కానీ, ఇది ఇండియా-ఆసియాన్ మైత్రి కి ఒక పరీక్ష గా కూడా ఉండింది. కోవిడ్ కాలం లో మన పరస్పర సహకారం, మన పరస్పర సానుభూతి.. ఇవి భవిష్యత్తు లో మన సంబంధాల కు బలాన్ని ఇస్తూనే ఉంటాయి, మన ప్రజల మధ్య సద్భావన కు ఆధారం గా నిలవబోతున్నాయి. భారతదేశాఃనికి, ఆసియాన్ క మధ్య వేల సంవత్సరాల నుంచి హుషారైన సంబంధాలు ఉన్నాయి అనడానికి చరిత్ర యే సాక్షి గా ఉన్నది. వీటి ఛాయ లు మన ఉమ్మడి విలువలలోను, సంప్రదాయాల లోను, భాషల లోను, గ్రంథాల లోను, వాస్తుకళ లోను, సంస్కృతి లోను, అన్న పానాదుల లోను.. ప్రతి చోటా కనుపిస్తాయి. మరి ఈ కారణం గా, ఆసియాన్ యొక్క ఏకత్వం మరియు కేంద్ర స్థానం అనేవి భారతదేశాని కి ఎప్పటికీ ఒక ముఖ్య ప్రాథమ్యం గా ఉంటూ వచ్చాయి. ఆసియాన్ తాలూకు ఈ ప్రత్యేక భూమిక, భారతదేశం యొక్క యాక్ట్ ఈస్ట్ పాలిసీ, ఏదయితే మా సెక్యూరిటీ ఎండ్ గ్రోత్ ఫార్ అల్ ఇన్ ద రీజియన్ – అంటే ‘‘ఎస్ఎజిఎఆర్’’ పాలిసీ యో, అందులో ఇమిడిపోయి ఉంది. భారతదేశం ప్రతిపాదించినటువంటి ఇండో పసిఫిక్ ఓశన్స్ ఇనిశియేటివ్స్, ఇంకా ఆసియాన్ యొక్క అవుట్ లుక్ ఫార్ ద ఇండో-పసిఫిక్ లు ఇండో-పసిఫిక్ ప్రాంతం లో మన ఉమ్మడి దృష్టి కోణాని కి , మన పరస్పర సహకారాని కి ఆధార భూతం గా నిలచాయి. యార్ మేజిస్టి, ఎక్స్ లన్సిజ్, 2022వ సంవత్సరం లో మన భాగస్వామ్యానికి 30 సంవత్సరాలు పూర్తి అవుతుంది. భారతదేశం కూడా తన స్వాతంత్య్రం తాలూకు 75 సంవత్సరాల ను పూర్తి చేసుకొంటుంది. ఈ ముఖ్యమైన మైలురాయి ని మనం ‘ఆసియాన్,-భారతదేశం ల మైత్రి సంవత్సరం’ గా జరుపుకోనున్నందుకు నాకు చాలా సంతోషం గా ఉంది. భారతదేశం త్వరలో కంబోడియా అధ్యక్ష పీఠాన్ని అలంకరించనున్న కంబోడియా తో, మరి మన కంట్రీ కో -ఆర్డినేటర్ సింగపూర్ తో భారతదేశం కలసి పరస్పర సంబంధాల ను మరింత బలపరచుకోవడం కోసం కట్టుబడి ఉంది. ఇర నేను మీ అందరి అభిప్రాయాల ను వినాలని తహతహలాడుతున్నాను. అనేకానేక ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
‘కర్తవ్య’భావన కు అద్దం పడుతూ స్వచ్ఛంద సేవకులు తయారు చేసిన ఒక వీడియో నుశేర్ చేసిన ప్రధాన మంత్రి

ప్రధాన మంత్రి పుట్టిన రోజు ను ‘సేవ పఖ్ వాడా’ గా జరుపుకొంటున్న సందర్భాన్ని గురించి స్వచ్ఛంద సేవకులు రూపొందించినటువంటి ఒక ఆసక్తిదాయకమైన వీడియో ను ప్రధాన మంత్రి శ్రీ నరేంద్ర మోదీ శేర్ చేశారు. ఈ వీడియో ప్రధాన మంత్రి లో ఇమిడివున్నటువంటి ‘కర్తవ్య’ భావన కు అద్దం పడుతోంది. మోదీ స్టోరీ లోని ఒక ట్వీట్ ను ప్రధాన మంత్రి ఉట్టంకిస్తూ – ‘‘సృజనాత్మకత కు 100 మార్కులు. చీతా లు మొదలుకొని స్వచ్ఛత వరకు అన్ని అంశాల ను మీరు స్పర్శించారు’’ అని ఒక ట్వీట్ లో పేర్కొన్నారు.
ప్ర‌ధాని శ్రీ న‌రేంద్ర మోదీని క‌లిసిన మాధురీ బోస్‌, చంద్ర బోస్‌

నేతాజీ సుభాష్ చంద్ర బోస్ బంధువులైన మాధురీ బోస్‌, చంద్ర బోస్ లు ప్ర‌ధానమంత్రి శ్రీ న‌రేంద్ర మోదీతో బుధ‌వారం సమావేశమయ్యారు. ఈ సంద‌ర్భంగా మాధురీ బోస్ తాను ర‌చించిన పుస్త‌కం “ద బోస్ బ్ర‌ద‌ర్స్ అండ్ ఇండియ‌న్ ఇండిపెండెన్స్ – యాన్ ఇన్‌సైడ‌ర్స్ అకౌంట్” ప్రతిని ప్ర‌ధానికి అంద‌జేశారు. ఈ పుస్త‌కాన్ని ప్ర‌చురించిన సేజ్ ప‌బ్లికేష‌న్స్ ప్ర‌తినిధి శ్రీ వివేక్ మెహ్రా కూడా ఈ కార్య‌క్ర‌మంలో పాల్గొన్నారు.
స్టాచ్యూ ఆఫ్ యూనిటీ ని దేశ ప్ర‌జ‌ల కు అంకితం చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ప్ర‌పంచం లో కెల్లా అతి ఎత్తయిన విగ్ర‌హం ‘‘స్టాచ్యూ ఆఫ్ యూనిటీ’’ ని గుజ‌రాత్ లోని కేవ‌డియా లో 2018 వ సంవ‌త్స‌రం అక్టోబ‌ర్ 31వ తేదీ నాడు దేశ ప్ర‌జ‌ల‌కు అంకితం చేయ‌నున్నారు. 182 మీట‌ర్ల ఎత్తు తో ఉండే స‌ర్దార్ వ‌ల్ల‌భ్ భాయ్ ప‌టేల్ గారి విగ్ర‌హం ఆయ‌న జ‌యంతి రోజున గుజ‌రాత్ లోని న‌ర్మ‌ద జిల్లా లో గ‌ల కేవ‌డియా లో దేశ ప్ర‌జ‌ల‌ కు అంకితం కానుంది. ప్రారంభ కార్య‌క్ర‌మం లో ప్ర‌ధాన మంత్రి తో పాటు ఇత‌ర ప్ర‌ముఖులు పాల్గొని ‘‘స్టాచ్యూ ఆఫ్ యూనిటీ’’ ని దేశ ప్ర‌జ‌ల‌ కు అంకితం చేస్తున్నందుకు గుర్తు గా న‌ర్మ‌ద నీటి ని మ‌రియు మ‌ట్టి ని ఒక క‌ల‌శం లో నింపనున్నారు. విగ్ర‌హాభిషేకాన్ని ప్రారంభించడం కోసం ఒక తులా దండాన్ని ప్ర‌ధాన మంత్రి నొక్కుతారు. ప్ర‌ధాన మంత్రి స‌భికుల‌ను ఉద్దేశించి ప్ర‌సంగిస్తారు. ఆ త‌రువాత ఆయ‌న వాల్ ఆఫ్ యూనిటీ వ‌ద్ద‌కు చేరు కొని, విగ్ర‌హాన్ని ప్రారంభిస్తారు. ‘స్టాచ్యూ ఆఫ్ యూనిటీ’ పాదాల వ‌ద్ద ప్ర‌ధాన మంత్రి ప్ర‌త్యేక ప్రార్థ‌న జరుపుతారు. మ్యూజియ‌మ్ ను, ప్ర‌ద‌ర్శ‌నశాల‌ ను మ‌రియు ప్రేక్ష‌కుల చిత్రశాల ను ఆయన సంద‌ర్శిస్తారు. ఈ చిత్ర‌శాల 153 మీట‌ర్ల ఎత్తున కొలువుదీరి ఏక‌ కాలం లో 200 మంది సంద‌ర్శ‌కులు దీని లోకి ప్ర‌వేశించేందుకు అనువుగా ఉంటుంది. ఇది స‌ర్దార్ స‌రోవ‌ర్ ఆన‌క‌ట్ట, దాని యొక్క జ‌లాశ‌యం మ‌రియు సాత్‌ పురా, ఇంకా వింధ్య ప‌ర్వ‌త శ్రేణుల శోభ‌ ను తిల‌కించే అవ‌కాశాన్ని ప్ర‌సాదిస్తుంది. విగ్ర‌హాన్ని అంకితం చేసే కార్య‌క్ర‌మం లో భాగంగా ఐఎఎఫ్ యుద్ధ విమానం గౌర‌వాభివంద‌నం చేస్తూ ఎగురుతుంది; సాంస్కృతిక బృందాలు కళారూపాలను ప్ర‌ద‌ర్శ‌ిస్తాయి.
బ‌స‌వేశ్వ‌ర విగ్ర‌హం, డాక్ట‌ర్ అంబేద్క‌ర్ స్మార‌క చిహ్న‌ల‌ని లండ‌న్ లో ఆవిష్క‌రించిన ప్ర‌ధాని

జాగ్వార్ – లాండ్ రోవ‌ర్ కార్ల ప్లాంట్ సంద‌ర్శ‌న‌ లండ‌న్‌లోని లంబెత్‌లో బ‌స‌వేశ్వ‌ర విగ్ర‌హాన్ని ప్ర‌ధాని శ్రీ నరేంద్ర మోదీ ఈరోజు ఆవిష్క‌రించారు. ఈ సంద‌ర్భంగా ప్ర‌ధాని మాట్లాడుతూ పారిస్‌లో జ‌రిగిన పాశ‌విక‌మైన ఉగ్ర‌వాద దాడులు త‌న‌కు తీవ్ర‌మైన బాధ క‌లిగించాయ‌న్నారు. ఈ దాడి పారిస్ ప్ర‌జ‌లొక్క‌రి పైనే జ‌రిగిన‌ది కాద‌ని, యావ‌త్ మాన‌వాళిపై జ‌రిగిన దాడి అని ప్ర‌ధాని పేర్కొన్నారు. ఈ అంత‌ర్జాతీయ దౌష్ట్యానికి వ్య‌తిరేకంగా ప్ర‌పంచంలోని మాన‌వ‌తా శ‌క్తుల‌న్నీ ఏకం కావ‌ల‌సిన స‌మ‌యం ఆస‌న్న‌మైంద‌ని మోదీ పిలుపునిచ్చారు. ఐక్య‌రాజ్య‌స‌మితి సైతం త‌న వంతుగా ఉగ్ర‌వాదానికి స్ప‌ష్ట‌మైన నిర్వ‌చ‌నం ఇవ్వాల్సిన అవ‌స‌రం ఉన్న‌ద‌ని ప్ర‌ధాని అన్నారు. భార‌త్‌కు చెందిన గొప్ప‌ త‌త్వ‌వేత్త‌, సంఘ సంస్క‌ర్త బ‌స‌వేశ్వ‌ర అని ప్ర‌ధాని అభివ‌ర్ణించారు. బ‌స‌వేశ్వ‌ర తాను జీవించి ఉన్న కాలంలో స‌మాజం అనుభ‌విస్తున్న రుగ్మ‌త‌ల‌కు వ్య‌తిరేకంగా పోరాడార‌ని, గ్రామ స్థాయి నుంచి ప్ర‌జాస్వామ్యాన్ని ప‌టిష్ఠం చేయ‌డానికి కృషి చేశార‌ని ప్ర‌ధాని చెప్పారు. లండ‌న్‌లోని కింగ్ హెన్రీ రోడ్‌లో డాక్ట‌ర్ అంబేద్క‌ర్ స్మార‌క చిహ్నాన్ని ప్ర‌ధాని న‌రేంద్ర‌మోదీ ప్రారంభించారు. అంబేద్క‌ర్ విగ్ర‌హం ముందు కొవ్వొత్తి వెలిగించి, ఈ స్మార‌క మందిరాన్ని ప్ర‌జ‌ల‌కు అంకితం ఇస్తున్న‌ట్టు తెలియ‌చేసే ఫ‌ల‌కాన్ని ప్ర‌ధాన్నిఆవిష్క‌రించారు. “త‌న ముందున్న క‌ష్టాల‌ను అధిగ‌మించేందుకు, అవ‌రోధాల‌న్నింటినీ దాటేందుకు, జ్ఞాన స‌ముపార్జ‌న‌కు డాక్ట‌ర్ అంబేద్క‌ర్ కృషి మొద‌లుపెట్టిన ప‌విత్ర ప్ర‌దేశం ఇది, స‌మాజంలో అణ‌చివేత‌కు గుర‌వుతున్న వ‌ర్గాల‌కు అవిశ్రాంతంగా శ్ర‌మించిన గొప్ప మ‌నిషి ముందు నా శిర‌సు వంచి అభివాదం చేస్తున్నాను” అని ప్ర‌ధాని సంద‌ర్శ‌కుల పుస్త‌కంలో రాశారు. ” లండ‌న్ స‌మీపంలోని సోలీహ‌ల్‌లో ఉన్న జాగ్వార్ – లాండ్ రోవ‌ర్ కార్ల త‌యారీ ప్లాంట్‌ను ప్ర‌ధాని సంద‌ర్శించారు.
నామ్ కాంటాక్ట్ గ్రూప్ ఆన్ లైన్ సదస్సులో పాల్గొన్న ప్రధానమంత్రి

ప్రస్తుతం ప్రపంచాన్ని వణికిస్తున్న కోవిడ్-19 సంక్షోభాన్ని ఎదుర్కొనే విషయంలో స్పందనపై చర్చించడానికి సోమవారం సాయంత్రం జరిగిన అలీనోద్యమ దేశాల (నామ్) కాంటాక్ట్ గ్రూప్ ఆన్ లైన్ సదస్సులో ప్రధానమంత్రి శ్రీ నరేంద్ర మోదీ పాల్గొన్నారు. కోవిడ్-19పై ఐక్య పోరాటం అనే అంశంపై ఈ సమావేశాన్ని అజర్ బైజాన్ రిపబ్లిక్ అధ్యక్షుడు, ప్రస్తుత నామ్ చైర్మన్ గౌరవ ఇల్హామ్ అలియేవ్ నిర్వహించారు. కోవిడ్-19పై పోరాటంలో అంతర్జాతీయ సంఘీభావం సాధించడం, భిన్న దేశాలు, అంతర్జాతీయ సంస్థలు చేస్తున్న ప్రయత్నాలను సంఘటితం చేయడం ఈ సదస్సు లక్ష్యం. అంతర్జాతీయ బహుముఖీనత, శాంతి దౌత్యం దినోత్సవానికి గుర్తుగా కూడా ఈ సమావేశం నిర్వహించారు. నామ్ వ్యవస్థాపక సభ్య దేశాల్లో అగ్రగామిగా ఉన్న భారత్ ఆ బృందానికి చెందిన సిద్ధాంతాలు, విలువలకు ప్రకటిస్తున్న దీర్ఘకాలిక కట్టుబాటుకు ప్రధానమంత్రి శ్రీ మోదీ భాగస్వామ్యం నిదర్శనంగా నిలుస్తుంది. ఈ మహమ్మారి కారణంగా ఎదురవుతున్న సంక్షోభాన్ని ఎదుర్కొనేందుకు ప్రపంచం యావత్తు సమన్వయపూర్వక, సమ్మిళిత, సమానత్వ ప్రాతిపదికన కదలిరావలసిన అవసరం ఉన్నదని ప్రధానమంత్రి నొక్కి చెప్పారు. కోవిడ్-19పై పోరాటానికి భారత్ దేశీయంగాను, అంతర్జాతీయంగాను తీసుకున్న చర్యలను వివరిస్తూ నామ్ బృందానికి కూడా తన వంతుగా వీలైనంత ఎక్కువ సంఘీభావం అందించేందుకు భారత్ సిద్ధంగా ఉన్నదని ప్రకటించారు. ఉగ్రవాదం, వాస్తవవిరుద్ధమైన వార్తల వ్యాప్తి వంటి ఇతర వైరస్ ల మీద కూడా ప్రపంచం యావత్తు కఠిన వైఖరితో పోరాట వలసిన అవసరం ఉన్నదని ఆయన గట్టిగా చెప్పారు. ఆసియా, ఆఫ్రికా, లాటిన్ అమెరికా, కారీబియన్ ప్రాంతం, యూరప్ లలోని నామ్ సభ్య దేశాల నాయకులతో పాటు మొత్తం 30 మంది ప్రభుత్వాధినేతలు, దేశాధినేతలు ఈ సమావేశంలో పాల్గొన్నారు. ఐక్యరాజ్యసమితి సర్వప్రతినిధి సభ అధ్యక్షుడు ప్రొఫెసర్ తిజ్జానీ మహమ్మద్ బండే, ఐక్యరాజ్య సమితి సర్వప్రతినిధి సభ చైర్ పర్సన్ ఆంటానియో గుటెరిస్, ఆఫ్రికన్ యూనియన్ చైర్ పర్సన్ ముసా ఫకీ మహమత్, యూరోపియన్ యూనియన్ అత్యున్నత ప్రతినిధి జోసెఫ్ బోరెల్, ప్రపంచ ఆరోగ్య సంస్థ డైరెక్టర్ జనరల్ డాక్టర్ టెడ్రోస్ ఘెబ్రేసస్ కూడా ఈ సమావేశంలో ప్రసంగించారు. నామ్ నాయకులు ఈ సమావేశంలో కోవిడ్-19 ప్రభావాన్ని మదింపు చేయడంతో పాటు అందుబాటులో ఉండే నివారణ చర్యలన్నింటినీ పరిగణనలోకి తీసుకోవలసిన అవసరాన్ని, మరిన్ని చర్యలు తీసుకోవడానికి అవసరమైన తదుపరి కార్యాచరణను కూడా చర్చించారు. కోవిడ్-19కి వ్యతిరేకంగా అంతర్జాతీయ సంఘీభావం సాధించవలసిన అవసరాన్ని నొక్కి చెబుతూ సదస్సులో నాయకులు ఒక ప్రకటన కూడా ఆమోదించారు. కోవిడ్-19కి సంబంధించి సభ్యదేశాల వైద్య, సామాజిక, మానవతా అవసరాలతో ఉమ్మడి డేటా బేస్ రూపొందించి దాని ఆధారంగా వాటి అవసరాలు గుర్తించేందుకు ఒక టాస్క్ ఫోర్స్ ఏర్పాటు చేస్తున్నట్టు నాయకులు ప్రకటించారు.
మహారాష్ట్రలో నేరల్-మాథెరాన్ టాయ్ ట్రేన్ మళ్లీ మొదలైనందుకు సంతోషాన్ని వ్యక్తం చేసిన ప్రధానమంత్రి

మహారాష్ట్ర లో నేరల్–మాథెరాన్ టాయ్ ట్రేన్ మళ్లీ మొదలవడంతో ఈ మనోరమ యాత్ర మరింత గుర్తుంచుకోదగ్గది గా అయిపోతుంది అని ప్రధాన మంత్రి శ్రీ నరేంద్ర మోదీ అన్నారు. రైల్ వే మంత్రిత్వ శాఖ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ, ఆ జవాబు లో – ‘‘ఈ మనోరమ యాత్ర ను మరింత మరవరానిది గా చేస్తోంది. స్థానిక పర్యటన కు ఇది ఒక మంచి వార్త..’’ అని పేర్కొన్నారు.
నూత‌న‌ మరియు నవీకరణయోగ్య శ‌క్తి రంగం లో భార‌త‌దేశం, ఫ్రాన్స్ ల‌ మధ్య అవ‌గాహ‌నపూర్వక ఒప్పంద ప‌త్రానికి ఆమోదం తెలిపిన మంత్రివర్గం

భార‌త‌దేశ సౌర శ‌క్తి సంస్థ సోలార్ ఎన‌ర్జీ కార్పొరేశన్ ఆఫ్ ఇండియా లిమిటెడ్ ( ఎస్ ఇసిఐ), ఫ్రాన్స్ కు చెందిన ప‌రిశోధ‌నా సంస్థ‌ Commissariat a l energieatomique et aux energies alternatives (సిఇఎ), ఫ్రెంచ్ కంపెనీ బ్లూస్టోరేజ్ ఎస్ఎఎస్ లకు మ‌ధ్య‌ అవ‌గాహ‌నపూర్వక ఒప్పంద ప‌త్రాన్ని (ఎంఒయు ను) ప్ర‌ధాన మంత్రి శ్రీ న‌రేంద్ర మోదీ అధ్యక్షతన జ‌రిగిన కేంద్ర మంత్రివర్గ స‌మావేశం దృష్టి కి తీసుకురావడమైంది. ఈ ఎంఒయు పైన ఈ సంవత్సరం అక్టోబ‌ర్ 3వ తేదీన న్యూ ఢిల్లీ లో సంతకాలయ్యాయి. హిందీ, ఇంగ్లిషు, ఫ్రెంచ్ భాష‌ల్లో ప్రతి ఒక్క మూల ప్రతి పైన సంత‌కాలు చేయ‌డం జ‌రిగింది. ఉభయ దేశాల మ‌ధ్య‌ ఈ రంగానికి సంబంధించిన భవిష్యత్తు విధి విధానాల చ‌ర్చ‌ ల‌ను నిర్వ‌చించాలనేది ఈ ఎంఒయు ల‌క్ష్యం. మరీముఖ్యం గా ఎస్ ఇ సిఐ కి ఒక ఎల‌క్ట్రానిక్ వెహిక‌ల్ ఛార్జింగ్ స్టేశన్ ఏర్పాటు అనేది ఎంఒయు ధ్యేయం గా ఉంది. ఈ వాహ‌నాలు సోలార్ ప్యానెల్స్ ద్వారా ప‌ని చేసే ఎంబెడెడ్ బ్యాట‌రీ ల‌ను క‌లిగి వుంటాయి. అంతే కాదు ఈ ఎంఒయు తో విద్యుత్ గ్రిడ్ క‌నెక్ష‌న్ ను స‌మ‌ర్థ‌వంతం గా వాడుకోవ‌డం జ‌రుగుతుంది. సౌర‌ శ‌క్తి ని అధికం గా వాడుకోవ‌డం ద్వారా విద్యుత్తు గ్రిడ్ మీద భారం త‌క్కువ ప‌డేలా చూడాల‌నేది ప్ర‌భుత్వ ఆలోచ‌న‌. విద్యుచ్ఛక్తి వాహ‌నాల వినియోగాన్ని ప్రోత్స‌హించాల‌ని ప్ర‌భుత్వం ఎంతో ఆస‌క్తి గా త‌యారు చేసిన ప‌థ‌కాన్ని కూడా అమ‌లు చేయ‌డం జ‌రుగుతుంది. భార‌త‌దేశం, ఫ్రాన్స్ ల మ‌ధ్య‌ గ‌ల ద్వైపాక్షిక స‌హ‌కారాన్ని ఈ ఎంఒయు మ‌రింత బ‌లోపేతం చేస్తుంది.
బ్రిటన్ లోని మాన్ చెస్టర్ లో జరిగిన దాడిని ఖండించిన ప్రధాన మంత్రి

యునైటెడ్ కింగ్ డమ్ లోని మాన్ చెస్టర్ లో జరిగిన దాడిని ప్ర‌ధాన మంత్రి శ్రీ న‌రేంద్ర మోదీ ఖండించారు. ‘‘మాన్ చెస్టర్ లో జరిగిన దాడి నన్ను బాధపెట్టింది. మేము దీనిని తీవ్రంగా ఖండిస్తున్నాము. ఈ ఘటనలో ప్రాణాలు కోల్పోయిన వారి కుటుంబాల శోకంలో పాలుపంచుకొంటున్నాము. ఈ ఘటనలో గాయపడిన వారు త్వరగా కోలుకోవాలని ప్రార్థిస్తున్నాము’’ అని ప్రధాన మంత్రి తన సందేశంలో పేర్కొన్నారు.
ఇరవై ఆరో జాతీయ యువజనోత్సవాన్ని జనవరి 12వ తేదీ నాడు కర్నాటక లోనిహుబ్బళ్ళి లో ప్రారంభించనున్న ప్రధాన మంత్రి

ఇరవై ఆరో జాతీయ యువజనోత్సవాన్ని ప్రధాన మంత్రి శ్రీ నరేంద్ర మోదీ కర్నాటక లోని హుబ్బళ్ళి లో 2023 జనవరి 12వ తేదీ నాడు సాయంత్రం 4 గంటల వేళ లో ప్రారంభించనున్నారు. స్వామి వివేకనందుల వారి ఆదర్శాల ను, బోధనల ను మరియు వారి తోడ్పాటుల ను గౌరవించుకోవడం కోసం ఆయన జయంతి నాడు పాటించే ‘జాతీయ యువజన దినం’ రోజు ననే ఈ కార్యక్రమాన్ని ఏర్పాటు చేయడమైంది. ప్రతిభావంతులైన మన యువత కు జాతీయ స్థాయి లో అవగాహన ను ఏర్పరచడం తో పాటు గా దేశ నిర్మాణం దిశ గా పాటుపడేటట్టు వారిని ఉత్సాహవంతుల ను చేయడం కోసం ప్రతి ఏటా ఈ యువజనోత్సవాన్ని నిర్వహించడం జరుగుతున్నది. దేశం లోని అన్ని ప్రాంతాల విభిన్న సంస్కృతుల ను ఒకే వేదిక మీద కు ఈ కార్యక్రమం తీసుకు రావడమే కాకుండా ఈ ఉత్సవం లో పాలుపంచుకొనే వారి ని ‘ఏక్ భారత్, శ్రేష్ఠ భారత్’ భావన తో పెనవేస్తుంది. ఈ సంవత్సరం లో, ఈ ఉత్సవాన్ని జనవరి 12వ తేదీ మొదలుకొని 16వ తేదీ వరకు కర్నాటక లోని హుబ్బళ్ళి-ధారవాడ లలో నిర్వహించనున్నారు. ‘వికసిత్ యువా, వికసిత్ భారత్’ అనేది ఈ ఉత్సవానికి ఇతివృత్తం గా ఉండబోతోంది. ఈ ఉత్సవం లో భాగం గా యువజన శిఖర సమ్మేళనం కొలువుదీరుతుంది. ఈ సమిట్ జి20, ఇంకా వై20 ల ద్వారా స్ఫూర్తి ని పొందే అయిదు ఇతివృత్తాల పై సర్వసభ్య చర్చల కు సాక్షి గా నిలుస్తుంది. చర్చాంశాల లో పని యొక్క భవిష్యత్తు, పరిశ్రమ, నూతన ఆవిష్కరణ లు మరియు 21వ శతాబ్ది లో నైపుణ్యాలు; జలవాయు పరివర్తన, ఇంకా వైపరీత్యాల తాలూకు నష్ట భయాన్ని తగ్గించడం; శాంతి ని స్థాపించడం మరియు సర్దుబాటు చేయడం; ప్రజాస్వామ్యం లోను, పాలన లోను యువత ప్రధాన పాత్ర ను పోషించే ఉమ్మడి భవిష్యత్తు; ఆరోగ్యం మరియు శ్రేయస్సు వంటివి ఉంటాయి. అరవై మంది కి పైగా నిపుణులు ఈ శిఖర సమ్మేళనం లో పాలుపంచుకొంటారు. ఈ ఉత్సవాల లో స్పర్థాత్మక కార్యక్రమాల తో పాటు పోటీ కి తావు ఉండని అటువంటి కార్యక్రమాల ను అనేకం గా నిర్వహించడం జరుగుతుంది. స్పర్ధాత్మక కార్యక్రమాల లో జానపద నృత్యాలు మరియు లోకగీతాలు ఉంటాయి. స్థానిక సంప్రదాయాల కు ఉత్తేజాన్ని అందించేందుకు ఈ విధమైనటువంటి కార్యక్రమాల ను ఏర్పాటు చేయడం జరుగుతున్నది. ఇక నాన్-కాంపిటీటివ్ ఈవెంట్స్ లో భాగం గా ‘యోగథన్’ ఉంటుంది. యోగ చేసేందుకు 10 లక్షల మంది ని సమీకరించాలి అనేది దీని ధ్యేయం గా ఉంది. దేశవాళీ క్రీడల ను మరియు రణవిద్యల ను ఎనిమిదింటి ని జాతీయ స్థాయి ప్రదర్శనకారులు ఈ సందర్భం లో ఆవిష్కరించనున్నారు. ఇతర ఆకర్షణల లో మిగతా అంశాల తో పాటు ఆహార ఉత్సవం, యువ చిత్రకారుల శిబిరం, సాహసిక క్రీడా కార్యకలాపాలు, మీ సైన్యాన్ని, నౌకా దళాన్ని మరియు వాయు సేన ను గురించి తెలుసుకోండి అనే సందేశం తో ఏర్పాటు చేసే ప్రత్యేక శిబిరాలు వంటివి ఉంటాయి.